Ketu Gochar in Pisces: ज्योतिष शास्त्र में केतु ग्रह को मायावी ग्रह माना गया है। मान्यता है कि केतु ग्रह भी शनि ग्रह की तरह धीमी गति में अपनी राशि परिवर्तन करते हैं। बता दें कि केतु ग्रह साल 2023 के अक्टूबर में ही कन्या राशि में गोचर कर चुके हैं। अब आने वाले 9-10 महीने तक केतु कन्या राशि में ही विराजमान रहेंगे। ज्योतिषियों के अनुसार, केतु ग्रह हमेशा उलटी चाल में ही गोचर करते हैं। ऐसे में साल 2025 में केतु उलटी चाल चलकर सिंह राशि में गोचर करेंगे। लेकिन उससे पहले केतु ग्रह के कन्या राशि में विराजमान रहने से कुछ राशियों का भाग्य बदलने वाला है। साल 2025 तक इन राशियों को भाग्य का साथ मिलेगा। साथ ही कुछ अच्छी खुशखबरी सुनने को मिल सकती है। तो आइए आज इस खबर में जानते हैं आखिर किन-किन राशियों को केतु ग्रह लाभ दिलाने वाले हैं।
मेष राशि
मेष राशि वाले लोगों के लिए केतु की चाल अगले एक साल तक लाभ ही लाभ दिलाएगी। बता दें कि जो लोग आर्थिक तंगी से जूझ रहे हैं उनकी आर्थिक स्थिति बेहतर हो सकती है। साथ ही रिश्तों में मधुरता बनी रहेगी। जीवनसाथी का भरपूर साथ मिलेगा। कार्य-व्यापार से संबंधित नई योजनाएं बना सकते हैं। लंबे समय से जो लोग निवेश किए हैं उनको लाभ मिल सकता है। किसी भी परिस्थिति में घरवालों का साथ मिलेगा।
कर्क राशि
साल 2025 तक केतु के कन्या राशि में विराजमान रहने से कर्क राशि वाले लोगों के जीवन में कई बड़े बदलाव देखने को मिलेंगे। साथ ही साल 2024 के अंत तक कोई नए कार्य की शुरुआत कर सकते हैं। परिवार में दूरियां कम होंगी। रिश्तों में मजबूती आएगी। पूरे परिवार के साथ कहीं धार्मिक यात्रा पर जाने का प्लान बना सकते हैं। साथ ही घर में कोई मांगलिक कार्य भी होने के योग है। अपनी और अपने पूरे परिवार की सेहत का ध्यान रखें।
वृश्चिक राशि
जिन लोगों की राशि वृश्चिक है, उनके लिए केतु का गोचर बहुत ही शुभ और लाभदायक माना जा रहा है। माना जा रहा है कि साल 2024 के अंत तक कारोबार में गजब मुनाफा हो सकता है। रुके काम सभी पूर्ण होंगे। किसी बड़े अधिकारी का सहयोग मिलेगा।
डिस्क्लेमर: यहां दी गई जानकारी ज्योतिष मान्यताओं पर आधारित है तथा केवल सूचना के लिए दी जा रही है।News24 इसकी पुष्टि नहीं करता है। किसी भी उपाय को करने से पहले संबंधित विषय के एक्सपर्ट से सलाह अवश्य लें।